కజువో ఇషిగురోకి పురస్కారంస్టాక్హోమ్, అక్టోబరు 5: జపాన్లో జన్మిం చి బ్రిటన్లో స్థిరపడిన ప్రముఖ రచయిత కజువో ఇషిగురో నోబెల్ సాహిత్య పురస్కారానికి ఎంపికయ్యారు. 62 ఏళ్ల ఇషిగురోకి 2017 సంవత్సరానికి సాహిత్యంలో నోబెల్ అవార్డును ఇస్తున్నట్లు రాయల్ స్వీడిష్ అకాడమీ గురువారం ప్రకటించింది. ఆయన నవలలు అద్భుతమైన భావోద్వేగాల సమ్మిళితమని, మనుషుల్లో నిగూఢంగా దాగి ఉండే ఊహలను ప్రతిబింబిస్తాయని అకాడమీ పేర్కొంది. ప్రైజ్ మనీగా ఇషిగురోకి సుమారు రూ.7 కోట్లు అందనున్నాయి. ఇషిగురో మొత్తం 8 నవలలను రాశారు. సినిమాలు, టీవీ షోలకు స్ర్కిప్టులను సమకూర్చారు. ‘ద రిమైన్స్ ఆఫ్ ద డే’ నవల ఆయనకు పేరు ప్రఖ్యాతులను సంపాదించి పెట్టింది. ఈ నవల 1989లో ద మేన్ బుకర్ ప్రైజ్ని గెలుచుకుంది. కేవలం నాలుగు వారాల్లో ఈ నవలను రాశానని ఇషిగురు వెల్లడించారు. నెవర్ లెట్మీ గో, వెన్ వి వెర్ ఆర్ఫన్స్, ద బరీడ్ జైంట్ నవలలు సైతం పాఠకులను విశేషంగా ఆకట్టుకున్నాయి. నెవర్ లెట్మీ గో నవలను టైమ్ మ్యాగజైన్ 2005 సంవత్సరానికి అత్యుత్తమ నవలగా ప్రకటించడంతోపాటు ఆంగ్ల భాషలో వచ్చిన అత్యుత్తమ 100 నవలల్లో ఒకటిగా పేర్కొంది. ద రిమైన్స్ ఆఫ్ ద డే, నెవర్ లెట్మీ గో నవలలు సినిమాలుగా రూపొందాయి. ఇషిగురో రచనల్లో సంగీతంపై ప్రేమ కనిపిస్తుంది. ఆయన ఐదు కథనాల సంకలనం ‘నాక్టరన్స్’లో పాత్రల నడుమ సంబంధాలను ఆవిష్కరించేందుకు సంగీతాన్ని ఓ సాధనంగా వాడుకున్నారు. ఇషిగురు గిటార్ను అద్భుతంగా వాయించడంలో దిట్ట.నాగసాకి అంటే అమిత ప్రేమరెండో ప్రపంచ యుద్ధంలో అణుబాంబు దాడికి గురైన జపాన్లోని నాగసాకిలో ఇషిగురో జన్మించారు. ఇషిగురోకి ఐదేళ్ల వయసులో ఆయన కుటుంబం బ్రిటన్లో స్థిరపడింది. యూనివర్సిటీ ఆఫ్ కెంట్లో డిగ్రీ పూర్తి చేసిన ఇషిగురో, యూనివర్సిటీ ఆఫ్ ఈస్ట్ యాంజలియా నుంచి క్రియేటివ్ రైటింగ్ కోర్సులో మాస్టర్స్ డిగ్రీని చేశారు. పుట్టిన ఊరి నాగసాకి అంటే ఆయనకు అమి త ప్రేమ. ఆ మమకారంతో తన తొలి రెండు నవలలు.. ద పేల్ వ్యూ ఆఫ్ హిల్స్, ఏన్ ఆర్టిస్ట్ ఆఫ్ ద ఫ్లోటింగ్ వరల్డ్ నేపథ్యానికి నాగసాకిని ఎంచుకున్నారు. కాగా, తనకు నోబెల్ వచ్చిందన్న వార్తలను తొలుత నమ్మలేకపోయానని ఇషిగురో వ్యాఖ్యానించారు. నోబెల్ కమిటీ సంప్రదించడంతో తన ఆనందానికి అవధుల్లేవని చెప్పారు. నోబెల్ దక్క డం తనకు దక్కిన అద్భుతమైన గౌరవంగా అభివర్ణించారు. ఆయనను భారత సంతతి రచయిత సల్మాన్ రష్దీ అభినందించారు.
kajuvo ishiguroki puraskaramstachom, aktobaru 5: japaanlo janmim chi britonlo sthirapadina pramukha rachayita kajuvo ishiguro nobel saahitya puraskaaraaniki empikayyaaru. 62 ella ishiguroki 2017 samvatsaraaniki saahityamlo nobel avaardunu istunnatlu rayal sweedish akadami guruvaram prakatinchindi. aayana navalalu adbhutamaina bhavodvegala sammilitamani, manushullo niguudamgaa daagi unde oohalanu pratibimbistaayani akadami perkondi. prise maneegaa ishiguroki sumaru roo.7 kotlu andanunnaayi. ishiguro mottam 8 navalalanu raasaaru. cinimaalu, tv sholaku srkiptulanu samakuurchaaru. ‘da remines af da dee’ navala aayanaku paeru prakhyaatulanu sampaadinchi pettindi. ee navala 1989loo da maen bukar praijni geluchukundi. kevalam naalugu vaaraallo ee navalanu raasaanani ishiguru velladinchaaru. never letmi goo, ven vi ver arfons, da bareed jaint navalalu saitam paatakulanu visaeshamgaa aakattukunnaayi. never letmi goo navalanu time magagin 2005 samvatsaraaniki atyuttama navalagaa prakatinchadamtopaatu aangla bhashalo vachina atyuttama 100 navalallo okatigaa perkondi. da remines af da dee, never letmi goo navalalu cinemaluga roopondaayi. ishiguro rachanallo sangeetampai prema kanipistundi. aayana aidu kathanaala sankalanam ‘nactorans’loo paatrala naduma sambandhaalanu aavishkarinchenduku sangeetaanni oo saadhanamgaa vaadukunnaaru. ishiguru gitarnu adbhutamgaa vaayinchadamlo ditta.nagasaki ante amita premarendo prapancha yuddhamlo anubambu daadiki guraina japaanloni nagasakilo ishiguro janminchaaru. ishiguroki aidella vayasulo aayana kutumbam britonlo sthirapadindi. university af kentlo digri puurti chesina ishiguro, university af eest anjalia nunchi creative raiting korsulo masters degreeni chesaru. puttina oori nagasaki ante aayanaku ami ta prema. aa mamakaaramtho tana toli rendu navalalu.. da pael vyuu af hills, en artist af da floting werald nepathyaaniki nagasakini enchukunnaaru. kaga, tanaku nobel vachindanna vaartalanu toluta nammalekapoyanani ishiguro vyaakhyaaninchaaru. nobel commity sampradinchadamto tana aanandaaniki avadhullevani cheppaaru. nobel dakka dam tanaku dakkina adbhutamaina gowravanga abhivarninchaaru. aayananu bhaarata santati rachayita salman rashdi abhinandinchaaru.